סדנאות האמנים בתל אביב, מיסודה של עיריית ת”א כוללות 12 סדנאות עבודה לאמנים וגלריה. שעות הפתיחה של הגלריה בזמן הצגת תערוכה: ימים שלישי עד חמישי 15.00-19.00 בימים שישי ושבת: 11.00-14.00 בימים ראשון ושני הגלריה סגורה. הגלריה נתמכת ע"י המח’ לאמנויות עיריית ת”א, ומשרד התרבות והספורט.
תערוכתו של אוסוולדו רומברג “מלחמות היהודים”, היא פרק נוסף בעיסוקו המתמשך של האמן בנושא דתות ובקונפליקטים הנוצרים עקב מפגש בין דתות שונות. התערוכה, שכותרתה לקוחה משם ספרו של ההיסטוריון הרומי-יהודי יוספוס פלוויוס, מעמידה בסימן שאלה נרטיבים נוצריים ויחסם ליהדות, וזאת באמצעות מגוון עשיר ופרובוקטיבי של עבודות מצבעי מים ופסול בעץ ועד מיצב וסרט.
(Jesus de Buenos Aires) שיוקרן בתערוכה. בסרט זה משמשים בערבוביה טנגו, פסיכואנליזה, תולדות האמנות, ורעיונות מהפכניים אוטופיים בעקבות “הבשורה על-פי ישו”, גרסה אלטרנטיבית אותה המציא רומברג עצמו. הסרט משרטט מחדש תפיסות מסורתיות אודות צליבתו של ישו, אלו נתחמים בציורים בצבעי מיים המציגים האחד לצד האחר תכניות אדריכליות ממקורות יהודיים ונוצריים באופן המרמז על דחייה ומאבק.
בנוסף לכך יוצג בחלל הגלריה העתק בגודל מלא של המקווה שהתגלה במצדה. התוויית השריד הארכיאולוגי בלבנים תאפשר למבקרים בתערוכה לחוש בגופם את מימדי הטרגדיה של מצדה.